
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1429 


12 Ιουλίου 1999 


ΑΠΟΦΑΣΕΙ Σ 

Αριθ.2142 

Έγκριση Ο.Ε.Υ. Δήμου Πυθαγορείου Νομού Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 106 του Π.Δ/τος 410/1995 
ΔΗΜΟΤΙΚΟΣ ΚΑΙ ΚΟΙΝΟΤΙΚΟΣ ΚΩΔΙΚΑΣ, όπως τροπο¬ 
ποιήθηκε και ισχύει. 

2. Τις διατάξεις του άρθρου 12 του Ν.1188/1981, όπως 
αντικαταστάθηκε με την παράγραφο 5 του άρθρου 8 του 
Ν. 2307/95. 

3. Τις διατάξεις του άρθρου 18 τουΝ.2539/1997 «Συ¬ 
γκρότηση της πρωτοβάθμιας Τοπικής ααυτοδιοίκησης «, 
όπως τροποποιήθηκε με το άρθρο 13 του Ν.2672/1998, 
βάση των οποίων δεν απαιτείται προηγούμενη γνώμη του 
οικείου υπηρεσιακού συμβουλίου για έγκριση των Ο.Ε.Υ. 
των νέων Δήμων. 

4. Τις διατάξεις του Ν.2503/1997 «Διοίκησης, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις». 

5. Τις διατάξεις του Ν.2685/1999 άρθρο 32, 

6. Τις διατάξεις του άρθρου 29Α/Ν. 1558/85 (άρθρο 27 
Ν.2081/1992) «Κυβέρνηση και κυβερνητικά όργανα», 
ρύθμιση ελέγχου δαπανών που προκαλούν οι κανονιστι¬ 
κές διοικητικές πράξεις. 

7. Την αριθ. 1482/29-10-1997 απόφαση του Γεν. Γραμμα¬ 
τέα Περιφέρειας Βορ.Αιγαίου «Μεταβίβαση δικαιώματος 
υπογραφής με εντολή Γενικού Γραμματέα Περιφέρειας 
Βορείου Αιγαίου στον προϊστάμενο Δ/σης και στους προϊ¬ 
σταμένους Τμημάτων Δ/σης Τοπ.Αυτ/σης και Δ/σης της 
Περιφέρειας» όπως δημοσιεύτηκε στο ΦΕΚ ΙΟΙΟ/Β'/ 
14.11.97. 

8. Την αρ.888/3-6-1998 απόφαση Γεν.Γραμματέα Περι¬ 
φέρειας Βορ. Αιγαίου που αφορά τοποθέτηση Πρ/νης 
Δ/σης Νομού Σάμου. 

9. Το αρ.Α/1599/10/6/1999 έγγραφο του Δήμου Πυθα¬ 
γορείου Νομού Σάμου με το οποίο μας εστάλει αντίγρα¬ 
φο της αρ.45/2/4/1999 «ΟΡΘΗ ΕΠΑΝΑΛΗΨΗ» απόφασης 
του Δημοτικού συμβουλίου Πυθαγορείου Νομού Σάμου, 
περί Ψήφισης Ο.Ε.Υ. του Δήμου, αποφασίζουμε: 

Εγκρίνουμε την αρ. 45/2/4/1999 «ΟΡΘΗ ΕΠΑΝΑΛΗΨΗ» 
απόφαση του Δημοτικού Συμβουλίου Πυθαγορείου Νο¬ 
μού Σάμου, που αφορά την ψήφιση του Οργανισμού Ε¬ 
σωτερικής Υπηρεσίας του νέου Δήμου Πυθαγορείου που 


προήλθε απο συνένωση καταργηθέντων ΟΤΑ, σύμφωνα 
με τον Ν. 2539/1997 και έχει όπως παρακάτω εκτίθεται: 

ΑΥΤΟΤΕΛΕΙΣ ΥΠΗΡΕΣΙΕΣ 

1. ΓΡΑΦΕΙΟ ΥΠΟΣΤΗΡΙΞΗΣ ΑΙΡΕΤΩΝ 

α.ΓΡΑΜΜΑΤΕΙΑ ΔΗΜΑΡΧΟΥ- ΑΝΤΙΔΗΜΑΡΧΩΝ- ΔΗ¬ 
ΜΟΣΙΕΣ ΣΧΕΣΕΙΣ- ΕΝΗΜΕΡΩΣΗ ΔΗΜΟΤΩΝ 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του, 
εντός και εκτός του Δήμου. 

Τήρηση προσωπικού Αρχείου εγγράφων του Δημάρχου. 

Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

Συγκέντρωση στοιχείων ή εγγράφων που πρέπει να 
υπογράφουν απο τον Δήμαρχο και μέριμνα για την υπο¬ 
γραφή και την διεκπεραίωσή τους. 

Τήρηση αρχείου αποφάσεων Δημάρχου. 

Εκτέλεση κάθε διοικητικής υποστήριξης που ανατίθεται 
απο τον Δήμαρχο και η οποία δεν ανήκει στην αρμοδιότη¬ 
τα των υπολοίπων υπηρεσιών. 

Διεκπεραίωση κάθε υπόθεσης που αναθέτουν οι Ανπ- 
δήμαρχοι στα πλαίσια των αρμοδιοτήτων τους. 

ΠΡΟΒΛΕΠΟΜΕΝΕΣ ΘΕΣΕΙΣ (Μία) ΠΕΙ και (μία) ΔΕΙ. 

Β.Γραμματεία Δημοτικού Συμβουλίου, Δημαρχιακής Ε¬ 
πιτροπής. 

Κατάρτιση σε συνεργασία με τον πρόεδρο του Δ.Σ., της 
ημερήσιας Διάταξης των συνεδριάεων του Δ.Σ. και ενη¬ 
μέρωση των μελών του Δ.Σ. για τα θέματα και το 
χρόνο/τόπο κάθε συνεδρίασης. 

Συγκέντρωση, αναπαραγωγή και αποστολή στα μέλη 
του Δ,Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

Μέριμνα για τον χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κλπ. 

Τήρηση αρχείου πρακτικών και αποφάσεωντου Δ.Σ. 

Δακτυλογράφηση/αναπαραγωγή αποφάσεων του Δ.Σ. 
και αποστολή τους στην υπηρεοία Τ.Α. της Περιφέρειας. 

Ενημέρωση των υπηρεσιών του Δήμου για πς εγκεκρι¬ 
μένες αποφάσεις του Δημ. Συμβουλίου. 

ΕνημέρωσητωναρμοδίωνεπιτροπώντουΔ.Σ γιατα θέ¬ 
ματα που παραπέμπονται σε αυτός απο το Δημοτικό Συμ¬ 
βούλιο προς μελέτη. 

Παρακολούθηση της διαδικασίας επεξεργασίας τους 

και προετοιμασία για την έγκαιρη επανεισαγωγή τους στο 
Δημοτικό συμβούλιο προς λήψη οριστικής απόφασης. 

Παροχή κάθε είδους γραμματειακής υποστήριξης 
προς την Δημαρχιακή Επιτροπή και τις μόνιμες και έκτα¬ 
κτες επιτροπές που συνιστώ το Δημοτικό Συμβούλιο (ενη¬ 
μέρωση για τα θέματα και το χρόνο κάθε συνεδρίασης, 
διανομή εισηγήσεων προς τα μέλη των Επιτροπών, τήρη¬ 
ση πρακτικών, τήρηση αρχείου πρακτικών, δακτυλογρά¬ 
φηση και αναπαραγωγή εισηγήσεων κλπ). 

Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους,επι¬ 
κοινωνία, παραλαβή και εσωτερικήδιεκπεραίωση των εκ¬ 
θέσεων των εκπροσώπων προς το Δήμο. 

ΠΡΟΒΛΕΠΟΜΕΝΕΣ ΘΕΣΕΙΣ 2(ΔΥΟ) ΔΕΙ . 

γ.ΓΡΑΦΕΙΟ ΤΥΠΟΥ- ΔΗΜΟΣΙΩΝ ΚΑΙ ΔΙΕΘΝΩΝ ΣΧΕΣΕ¬ 
ΩΝ- ΠΛΗΡΟΦΟΡΗΣΗ. 

Φροντίδα για τις δημόσιες σχέσεις του Δήμου 

Πληροφόρηση των δημοτών για κάθε δραστηριότητα 
του δήμου. 

Ενημέρωση των Δημοτών γιαταδικαιώματάτους καιπς 
ενέργειες που απαιτούνται για την διεκπεραίωση των υ¬ 
ποθέσεων τους καθώς και ο εφοδιασμός τους με τα απα¬ 
ραίτητα πληροφοριακά στοιχεία και έντυπα. 

Παραλαβή υποδείξεων προτάσεων και παραπόνων των 
δημοτών. 

ΠΡΟΒΛΕΠΟΜΕΝΕΣ ΘΕΣΕΙΣ 1 (μία) ΔΕΙ. 

2. ΓΡΑΦΕΙΟ ΑΝΑΠΤΥΞΗΣ - ΠΡΟΓΡΑΜΜΑΤΙΣΜΟΥ ΚΑΙ 
ΠΛΗΡΟΦΟΡΙΚΗΣ 

Αναλαμβάνει τη σωστή μηχανογράφηση του Δήμου. 

Ελέγχει τη σωστή λειτουργία της μηχανοργάνωσης του 
Δήμου. 

Εισηγείται την αγορά των απαιτούμενων προγραμμά¬ 
των για την σωστή λειτουργία των υπηρεσιών. 

Αναλαμβάνει την διαρκή εκπαίδευση και επίλυση τνω 
προβλημάτων των χρηστών. 

Ερευνά για τα υπάρχοντα αναπτυξιακά προγράμματα 
και ενημερώνει τους υπεύθυνους κατά τομέα του Δήμου. 

Ερευνά ειδικώτερα για τα προγράμματα αγροτικής α¬ 
νάπτυξης. 

Περιλαμβάνει τους ειδικούς Συνεργάτες του Δημάρχου. 

Προβλεπόμενες θέσεις 5(πέντε) εκ των οποίων 

Μία (1) ΤΕ19 
ΔΕ38 
ΠΕ9 
ΠΕ5 
ΔΕΙ 

3. ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΚΑΙ ΚΟΙΝΩΝΙΚΗΣ 
ΠΟΛΙΤΙΚΗΣ 

Αναλαμβάνει την γραμματειακή υποστήριξη όλων των 
Νομικών Προσώπων του Δήμου και συγκεκριμένα μερι¬ 
μνά για την εκτέλεση των λειτουργιών διοικητικής υπο- 
στήριξης (τήρηση αρχείων, γραματειακή υποστήριξη, 
πρακτικά, ενημέρωση Δημάρχου και Δημοτικού συμβου¬ 
λίου κλπ) που είναι αναγκαίες για την λειτουργία των 
ΝΠΔΔ και του Δήμου. Συνεργασία με τις Διοικήσεις καιπς 
υπηρεσίες των ΝΠΔΔ και το οικονομικό τμήμα για θέματα 
οικονομικής διαχείρισης των ΝΠΔΔ. 

Ασχολείται με τα θέματα Παιδείας- Νεολαίας- Αθλητι¬ 
σμού- Πολιτισμού και εν γένει την άσκηση της κοινωνικής 
Πολιτικής συγκεντρώνοντας πς προτάσεις των διαφόρων 
φορέων μεριμνώντας για την περαιτέρω προώθηση τους 
στα αντίστοιχα όργανα του Δήμου και ενημερώνοντας 
τους φορείς για τις ενέργειες του Δήμου. Παράλληλα τη¬ 
ρεί αρχεία για κάθε ανπ'στοιχο τομέα, Ειδικότερα: 

α.Διαχείριση Θεμάτων Δημοτική Επιτροπής Παιδείας 
και Σχολικών Επιτροπών 


Μέριμνα για τη συγκρότηση και τη λειτουργία των σχο¬ 
λικών επιτροπών όλων των σχολείων Α/θμιας και Β/θμιας 
Εκπαίδευσης και της Δημοτικής Επιτροπής Παιδείας. 

Διοικητική υποστήριξη της Δημοτικής Επιτροπής Παι¬ 
δείας. 

Συνεργασία με την Τεχνική Υπηρεσία για την καταγρα¬ 
φή των στεγαστικών αναγκών των σχολείων, για απαλλο¬ 
τριώσεις χώρων για ανέγερση διαδακτηρίων και την διεκ¬ 
περαίωση κτιριακών θεμάτων που έχουν σχέση με συντη¬ 
ρήσεις, ανεγέρσεις, προσθήκες αιθουσών,επεκτάσεις 
χώρων στα υπάρχοντα σχολεία, αγορές οικοπέδων νέων 
σχολικών μονάδων. 

Καταγραφή καταστάσεων κατανομής λειτουργικών δα¬ 
πανών και ενημέρωσης των σχολείων για την παραλαβή 
των χρημάτων. 

Β.ΑΘληπσμός. 

Καταγραφή αθληπκών αναγκών σε συνεργασία με τους 
φορείς και τους ειδικούς επιστήμονες. 

Καταγραφή και αξιολόγηση των υπαρχόντων αθλητι¬ 
κών χώρων -εγκαταστάσεων μέριμνα για τη καλή λει¬ 
τουργία και τη βελτίωση της αθλητικής υποδομής (χώροι, 
γυμναστές, όργανα). 

Οργάνωση λειτουργία προγραμμάτων Μαζικού Αθλητι¬ 
σμού. 

Επικοινωνία με ομοσπονδίες, ομίλους και γενικότερα με 
φορείς που σχετίζονται με τον Αθλητισμό. 

Διοργάνωση αθλητικών συναντήσεων 

ΠΡΟΒΛΕΠΟΜΕΝΕΣ ΘΕΣΕΙΣ 2(δύο) ΔΕ 1 

ΔΙΕΥΘΥΝΣΕΙΣ 

1 .Δ/νση Διοικηπκών υπηρεσιών. 

Λειτουργίες Γραμματειακής Υποστήριξης και Διοικητικής 

Μέριμνας των Υπηρεσιών 

Τήρηση των διαδικασιών της πρωτοκόλλησης των κάθε 
είδους εισερχομένων στο Δήμο εγγράφων.Διανομή των 
εγγράφων στις επιμέρους υπηρεσίες του Δήμου. 

Τήρηση των διαδικασιών πρωτοκόλλησης των κάθε εί¬ 
δους εξερχομένων απο τον Δήμο Εγγράφων.Διεκπεραίω- 
ση/ αποστολή των εγγράφων αυτών στους αποδέκτες. 

Τήρηση ενεργών και ιστορικών αρχείων εγγράφων σύμ¬ 
φωνα με τις ισχύουσες Διατάξεις.Τήρησητου γενικού Αρ¬ 
χείου του Δήμου. 

Παροχή κάθε είδους δακτυλογράφησης και γραμματεια¬ 
κής υποστήριξης προς τις διάφορες υπηρεσιακές μονάδες. 

Μέριμνα για την εκτέλεση των γενικών βοηθηπκών λει¬ 
τουργιών υποστήριξης για τις ανάγκες των υπηρεσιών 
του Δήμου (τηλεφωνικό κέντρο, τέλεξ, φάξ, ασφάλεια 
κτιρίων, καθαριότητα κτιρίων γραφείων, λειτουργία κυλι¬ 
κείων, φωτοαντιγραφήσεις, εξωτερικές και εσωτερικές 
εργασίες διακίνησης εγγράφων κλπ).Για τον σκοπό αυτό 
αξιοποιείται η συ νιστώμενη με την παρούσα απόφαση ορ¬ 
γανική θέση κλάδου ΥΕ16- προσωπικού καθαριότητας. 

Δημοτική Κατάσταση. 

Σύνταξη, ενημέρωση και τήρηση των βιβλίων του δημο¬ 
τολογίου και πληθυσμού. 

Τήρηση για κάθε οικογένεια, ιδιαίτερου Φακέλου με τα 
σχετικά δικαιολογητικά και αρχείου αποφάσεων μεταβο¬ 
λών στο Δημοτολόγιο. 

Εκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

Επιμέλεια της εφαρμογής τω σχετικών με τους δημότες 
διατάξεων του Δημοτικού/Κοινοπκού Κώδικα, του Κώδι¬ 
κα Ελληνικής Ιθαγένειας. 

Τήρηση και συνεχής ενημέρωση αρχείων στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 

με αυτά (π.χ.Βαπτίσεις, διαζύγια, ονοματοδοσία, μεταβο¬ 
λή θρησκεύματος κ.λπ.), σύμφωνα με τις ισχύουσες θε¬ 
σμοθετημένες διαδικασίες. 

Τήρηση αρχείων επισήμων εγγράφων ληξιαρχικών γε¬ 
γονότων . 

Εκδοση αντιγράφων αποσπασμάτων ληξιαρχικών πρά¬ 
ξεων ή άλλων θεσμοθετημένων πιστοποιητικών. 

Περιοδική ενημέρωση των Κρατικών υπηρεσιών (πχ 
ΕΣΥΕ) για τις γεννήσεις, γόμους, θανάτους που συνέβη- 
σαν στην περιφέρεια του Δήμου. 

Ενημέρωση των αντιστοίχων υπηρεσιών άλλων ΟΤΑ σε 
περιπτώσεις μεταβολών ή προσθήκης ληξιαρχικών πρά¬ 
ξεων που βρίσκονται καταχωρημένες εκεί.. 

Κατάρτιση ετησίως των μητρώων αρρένων, τήρηση των 
αρχείων αυτών, ενημέρωση και τήρηση αρχείου των απο- 
φάεων των μεταβολών που επέρχονται σε αυτά. 

Κατάρτιση των στρατολογικών πινάκων και έκδοση των 
απαιτουμένων πιστοποιητικών. 

Μέριμνα για την έκδοση και δημοσίευση των αποφάσε¬ 
ων των στρατιωτικών συμβουλίων. 

Εκδοση των αναγκαίων πιστοποιητικών για την εισαγωγή 
των ενδιαφερομένων στις διάφορες στρατιωτικές σχολές. 

Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος. 

Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
απο τον εκλογικό Νόμο. 

Τήρηση εκλογικών καταλόγων, ενημέρωση και έκδοση 
των σχετικών πιστοποιητικών για την έκδοση εκλογικών 
βιβλιαρίων. 

Μέριμνα για την τήρηση των θεσμοθετημένων διαδικα¬ 
σιών για την διεξαγωγή πολιτικών γόμων. 

Διαχείριση Αγροτικών Θεμάτων. 

Διαχείριση διαδικασιών που σχετίζονται με τον ΟΓΑ, με 

αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων κλπ). 

Χορήγηση Αδειών Καταστημάτων. 

Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται απο υγειονομικές διατάξεις. 

Χορήγηση αδειών μικροπωλητών και η κατασκευή, λει¬ 
τουργία και εκμετάλλευση περιπτέρων και κυλικείων ε¬ 
ντός κοινοχρήστων χώρων. 

Χορήγηση των αδειών εγκατάστασης και λειτουργίας 
Θεάτρων, κινηματογράφων και παρεμφερών επιχειρήσε¬ 
ων, που προβλέπονται απο τους Α.Ν. 445/1937 και 
446/1937. 

Χορήγηση των αδειών λειτουργίας μουσικής σε δημό¬ 
σια κέντρα, που προβλέπονται απο αστυνομικές διατά¬ 
ξεις και χορηγούντο σύμφωνα με την Α5/3010/85 υγειο¬ 
νομική διάταξη. 

Χορήγηση των αδειών εγκατάστασης καιλειτουργίας 
ψυχαγωγικών παιχνιδιών, που προβλέπονται απο αστυνο¬ 
μικές διατάξεις και δεν υπάγονται στις διατάξεις του 
ν.2000/1991, 

Επιβολή διοικητικών κυρώσεων σε παραβάτες των ό¬ 
ρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

Τήρηση αρχείου των αδειών καταστημάτων υγειονομι¬ 
κού ενδιαφέροντος. 

Λειτουργίες Ειδικής Υπηρεσίας (δημοτική αστυνομία). 

Έλεγχος της εφαρμογήςτων κανονιστικών αποφάσεων 
που εκδίδει το Δημοτικό Συμβούλιο. 

Έλεγχος της τήρησης των διτάξεων που αφορούν την 
καθαριότητα, την κυκλοφορία και στάθμευση των οχημά¬ 


των, την οικοδόμηση, την ύδρευση, την αποχέτευση, την 
ηχορρύπανση και την προστασία του περιβάλλοντος. 

Έλεγχος της τήρησης των διατάξεων που αφορούν 
στην λειτουργία των πόσης φύσεως επιτηδευμάτων και ε¬ 
παγγελμάτων. 

Έλεγχος της λειτουργίας των εμποροπανηγύρεων,των 
λαϊκών αγορών και των δημοτικών αγορών. 

Ελεγχος της τήρησης των διατάξεων των σχετικών με την 
χορήγηση αδειών ίδρυσης κσι λειτουργίας καταστημάτων. 

' Ελεγχος της τήρησης των διτάξεων σχετικών με τις δια¬ 
φημίσεις. 

Πρακολούθηση και υποβοήθηση της κυκλοφορίας των 
τροχοφόρων στην περιφέρειατου Δήμου με την αποτροπή 
γεγονότων που εμποδίζουν την κανονική κίνηση τους(έ- 
λεγχος κυκλοφορίας, παράνομου παρακαρίσματος κλπ). 

Μέριμνα για την κανονική χρήση των κοινόχρηστων χώ¬ 
ρων στην περιφέρεια του Δήμου (πεζοδρόμια, πάρκα κλπ). 

Εντοπισμός και έλεγχος της αυθαίρετης δόμησης και 
τη σχετική ενημέρωση της υπηρεσίας έκδοσης αδειών 
για την απο κοινού νόμιμη δράση. 

Πληροφόρηση ενημέρωση των Τουριστών. 

Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

ΚΑΘΑΡΙΟΤΗΤΑ ΚΤΙΡΙΩΝ - ΒΟΗΘΗΤΙΚΕΣ ΕΡΓΑΣΙΕΣ 

Καθαριότητα δημοτικών κτιρίων. 

Γενικές βοηθηπκές εργασίες υποστήριξης για τις ανά¬ 
γκες των υπηρεσιών του Δήμου (τηλεφωνικό κέντρο, φω- 
τοαντιγραφήσεις, εξωτερικές και εσωτερικές εργασίες 
διακίνησης εγγράφων κλπ). 

ΠΡΟΒΛΕΠΟΜΕΝΕΣ ΘΕΣΕΙΣ τέσερεις (4) ΔΕΙ και τρεις 
(3) ΔΕ τρεις (3) ΔΕ23 

2. Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ. 

Λειτουργίες Οικονομικών Υπηρεσιών 

Συγκέντρωση στοιχείων, διερεύνηση αναγκών και κα¬ 
τάρτιση των μεσοπροθέσμων και ετησίων προϋπολογι¬ 
σμών δαπανών λειτουργίας των υπηρεσιών του Δήμου και 
των αντιστοίχων προυπσλογιμών εσόδων του Δήμου. 

Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προυπο- 
λογισθέντων και απολογιστικών μεγεθών. 

Ερμηνεία των αποκλίσεων και εισήγηση διορθωτικών 
ενεργειών. 

Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την ε- 
κτέλση του προϋπολογισμού της κάθε Διοικητικής ενότη¬ 
τας και με τις αναθεωρήσεις του. 

Σύνταξη και υποβολή στα πολιτικά όργανα, στο Συμ¬ 
βούλιο 

Συντονισμού Υπηρεσιών και στην υπηρεσία Προγραμ¬ 
ματισμού. περιοδικών οικονομικών απολογιστικών στοι¬ 
χείων σύμφωνα με το σύστημα οικονομικής πληροφόρη¬ 
σης που εφαρμόζει ο Δήμος, 

Διαχείριση Εσόδων 

Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς ττο Δήμο των φυσικών προσώπων ή των κάθε είδους 
επιχειρήσεων της περιοχής για φόρους, εισφορές, τέλη, 
δικαιώματα που περιοδικά πρέπει να καταβάλλονται στον 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

Ελεγχος της ακρίβειας των μεγεθών με βάση τα οποία 

υπολογίζονται το ύψος ανά υπόχρεο των προηγούμενων 
φόρων, εισφορών, τελών, δικαιωμάτων κλπ. 

Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

Επεξεργασία στοιχείων καιπεριοδικοί υπολογισμοί του 
ύψους των οφειλόμενων ποσών κατά κατηγορία προσό¬ 
δου και υπόχρεο. 

Κατάρτιση Βεβαιωτικών καταλόγων υπόχρεων και αντι¬ 
στοίχων οφειλόμενων ποσών κατά κατηγορία προσόδου. 

Μέριμνα για την ενημέρωση των υπόχρεων για την κα¬ 
ταβολή των προηγούμενων οφειλόμενων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλόμενων ποσών. 

Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχόν προσφυγών για 
την εκτέλεση των αντιστοίχων εισπράξεων. 

Τήρηση των αντιστοίχων διαδικασιών και έκδοση βεβαι¬ 
ώσεων/αδειών που σχετίζονται με την είσπραξη διαφό¬ 
ρων τελών,δικαιωμάτων ή εισφορών. 

Τήρηση όλων των οικονομικών δοσοληψιών που σχετίζο¬ 
νται με τη λειτουργία των νεκροταφείων, την ύδρευση κλπ. 

Δημοτική Περιουσία-Κληροδοτήματα. 

Τήρηση αρχείου της Δημοπκής ακίνητης περιουσίας. 

Μέριμνα για την Αξιοποίηση/Εκμετάλλευση της δημοτι¬ 
κής ακίνητης περιουσίας (μισθώσεις, κατάρτιση σχείτι- 
κών συμβάσεων κλπ.). 

Τήρηση αρχείου κληροδοτημάτων προς το Δήμο και μέ¬ 
ριμνα για την αξιοποίηση τους. 

Τήρηση των διαδικασιών που σχετίζονται με τις δωρεές 
προς το Δήμο. 

4. Διαχείριση Δαπανών-Προμήθειες. 

Παραλαβή των κάθε φύσης παρασταπκών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

Ελεγχος των προηγουμένων παρασταπκών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο ταμείο για τη 
διενέργεια των πληρωμών. 

Οικονομική διαχείριση και λογισπκή παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

Τήρηση αρχείων και κάθε είδους παραστατικών και α¬ 
ντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Δήμου. 
Παροχή κάθε'είδους στοιχείων που ζητούνται απο Δημό¬ 
σιες/ Ελεγκπκές υπηρεσίες σύμφωνα με πς διατάξεις 
που ισχύουν εκάστοτε. 

Μέριμνα για τη σύνταξη τεχνικών προδιαγραφών για την 
προμήθεια μηχανημάτων, τεχνικού εξοπλισμού ή υλικών 
για τις ανάγκες του δήμου, και συμμετοχή οτις αντίστοιχες 
επιτροπές αξιολόγησης προσφορών και παραλαβής. 

Διαχείριση διαδικασιών προμηθειών του Δήμου (σύστα¬ 
ση επιτροπών, διακηρύξεις, διαγωνισμοί, παραλαβή προ¬ 
σφορών, παραγγελίες κλπ.). 

Τήρηση αρχείου παγίων κινητών περιουσιακών στοιχεί¬ 
ων του Δήμου. 

Φρο νπ'δα γιατη αποθήκευση των παγίωνή αναλώσιμων υ¬ 
λικών και τήρηση διαδικασιών παράδοσης και παραλαβής. 

δ.Θέματα Προσωπικού-Μισθοδοσίας. 

Φροντίδα για την συγκέντρωση των διατάξεων της 
Νομοθεσίας και την κανονική εφαρμογή των γενικών ρυ¬ 
θμίσεων της πολιτείας στα θέματα του προσωπικού, 
οποιοσδήποτε σχέσης εργασίας, του Δήμου. 


Διαχείριση των διαδικασιών που αφορούν την πρόσλη¬ 
ψη, απόλυση, προαγωγή, παραίτηση, τοποθέτηση, μετα¬ 
κίνηση, απόσπαση, μετάταξη κλπ του προσωπικού του 
Δήμου με οποιαδήποτε σχέση εργασίας, σύμφωνα με τις 
εκάστοτε ισχύουσες διατάξεις. 

Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου με οποιαδήποτε σχέση 
εργασίας σύμφωνα με τις εκάστοτε ισχύουσες διατά¬ 
ξεις. 

Τήρηση των μητρώων και φακέλων του προσωπικού του 
Δήμου, με οποιαδήποτε εργασιακή σχέση, με τη συγκέ¬ 
ντρωση και καταγραφή των κάθε είδους μεταβολών της 
οικογενειακής, υπηρεσιακής και ατομικής κατάστασης, 
προσόντα, οικογενειακή κατασταση, υπηρεσιακή εξέλι¬ 
ξη, απόδοση, αμοιβές, ποινές, άδειες, απουσίες κλπ). 

Τήρηση των διαδικασιών συγκέντρωσης, καταγραφής 
τω πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιοσδήποτε εργασιακής σχέσης του Δήμου. 

Παροχή κάθε είδους πληροφοριών, προφορικών ή γρα¬ 
πτών (πιστοποιητικά, βεβαιώσεις κλπ)προςτο προσωπικό 
του Δήμου που αφορούν την υπηρεσιακή του κατάσταση. 

Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

Συγκέντρωση στοιχείων μεταβολών του προσωπικού ή 
αντιστοίχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση που αντιστοιχούν και έχουν επί¬ 
δραση στην καταβολή των αμοιβών τους. 

Ενημέρωση των μηχανογραφικών αρχείων του προσω¬ 
πικού με τα προηγούμενα στοιχεία και την εξαγωγή των 
περιοδικών μισθολογικών καταστάσεων ή γενικά των κα¬ 
ταστάσεων ληρωμής κάθε είδους αμοιβής προς το προ¬ 
σωπικό του Δήμου. 

Έλεγχος των προηγούμενων καταστάσεων και έγκαιρη 
διαβίβαση ενός αντιγράφου στο ταμείο για πληρωμές. 

Τήρηση αρχείου καταβληθέντων αμοιβών στο προσω¬ 
πικό του Δήμου και έκδοση των αντιστοίχων βεβαιώσεων 
αποδοχών. 

Διαχείριση Ταμείου. 

Διαμόρφωση και παρακολούθηση των ταμειακών προ¬ 
γραμμάτων του Δήμου με τη συνεχή παρκολοΰθηση των 
υποχρεώσεων και των αναμενομένων εισπράξεων. 

Παραλαβή των Χρηματικών Ενταλμάτων πληρωμών και 
διενεργεια των πληρωμών προς τους δικαιούχους μετά α¬ 
πο έλεγχο των τυχόν επιπροσθέτων δικαιολογητικών που 
ορίζει ο νόμος όπ πρέπει να προσκομίζουν οι δικαιούχοι 
(π.χ. φορολογική ενημερότητα στην περίπτωση των Εται¬ 
ρειών). 

Μέριμνα για την απόδοση των κάθε φύσεως κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

Διενέργεια εισπράξεων αντιστοίχων οφειλών προς το 
Δήμο, Εκδοση αντιστοίχων γραμματίων εισπράξεως και- 
σχετική ενημέρωση του περιοδικού αρχείου των οφειλε¬ 
τών κατά οφειλέτη. 

Παρακολούθηση της πραγματοποίησης των υποχρεώ- 
σεωντων οφειλετών προς το Δήμο και ενημέρωση του Λο¬ 
γιστηρίου για τις Καθυστερούμενες οφειλές. 

Κατάρτιση των περιοδικών καταστάσεων προς πληρω¬ 
μή και πληρωθέντων εξόδων. 

Παραλαβή των βεβαιωτικών καταλόγων των υπόχρεων 
και των αντιστοίχων οφειλομένων στον Δήμο ποσών κατά 
κατηγορία προσόδου. 

Εκδοση και μέριμνα για την κοινοποίηση ατομικών ή ει¬ 
δικών προσκλήσεων προς τους οφειλέτες του Δήμου . 

Αρχική ενημέρωση περιοδικού αρχείου οφειλετών κατά 
οφειλέτη όπου αναγράφονται τα οφειλόμενα ποσά ανα 
κατηγορία προσόδου. 

Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

Τήρηση φυσικού ταμείου στα γραφεία του Δήμου. 

Διενέργεια χρηματικών δοσοληψιών με τις Τράπεζες. 

Τήρηση αρχείων κάθε είδους παραστατικών και αντι¬ 
στοίχων δικαιολογητικών που χρησιμοποιούνται για την ε¬ 
νημέρωση του λογιστικού συστήματος του Δήμου. 

Παροχή κάθε είδους στοιχείων που ζητούνται απο Δη¬ 
μόσιες / Ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

ΠΡΟΒΛΕΠΟΜΕΝΕΣ ΘΕΣΕΙΣ δύο{2) ΤΕ17 

μία (1) ΠΕΙ 

μία (1) ΔΕΙ 

3.ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΑΡΜΟΔΙΟΤΗΤΕΣ ΤΜΗΜΑΤΟΣΤΕΧΝΙΚΩΝ ΥΠΗΡΕΣΙΩΝ. 

1 .Προγραμματισμός Τεχνικών Έργων 

Προσδιορισμός στόχων, ετησίων και μεσοπρόθεσμων, 
που αφορούν τον προγραμματισμό τεχνικής δραστηριό¬ 
τητας του Δήμου ως προς την εκτέλεση νέων τεχνικών έρ¬ 
γων στην περιοχή του Δήμου την εκτέλεση εργασιών συ¬ 
ντήρησης της υφιστάμενης κοινόχρηστης υποδομής και 
τις εργασίες των λοιπών τομέων της Τεχνικής Υπηρεσίας. 

Προγραμμαπσμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που α¬ 
ναλαμβάνει ο Δήμος και εργασιώντων υπόλοιπων τομέων 
της Τεχνικής Υπηρεσίας και καθορισμός προϋποθέσεων 
υλοποίησης {χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κλπ). 

Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών κια στατιστι¬ 
κών στοιχείων. 

Προγραμματισμός προμηθειών του Δήμου και εισήγη¬ 
ση της σκοπιμότητάς τους σε συνεργασία με την οικονο¬ 
μική Υπηρεσία. 

2.Μελέτες / Επιβλέψεις Τεχνικών Εργων 

Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός Δήμου 
(προμελέτες, προκαταρτικές μελέτες, οριστικές μελέτες, 
μελέτες εφαρμογής). Κατάρπση προδιαγραφών μελετών 
και τήρηση των διαδικασιών ανάθεσης συγκεκριμένων 
μελετών σε τρίτους {σύνταξη διακηρύξεων, τευχών προ¬ 
διαγραφών, αξιολόγηση εκδηλώσεων ενδιαφέροντος, ει¬ 
σήγηση σχετικών αποφάσεων, σύνταξη συμβάσεων κλπ). 

Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους, τήρηση των διαδικασιών 
παρακολούθησης ελέγχου και παραλαβής των μελετών 
απο ποιοτικής και συμβατικής άποψης. 

Σύνταξη τεχνικών μελετών είτε για έργα που θα εκτελε- 
στούν με αυτεπιστασία είτε για έργα που θα α νατεθ ούν σε 
τρίτους, στις περιπτώσεις που αποφασίζεται η εκπόνηση 
μελετών απο τις υπηρεσίες του Δήμου. 

Εισήγηση για τη σκοπιμότητα ανάθεσης της κατασκευ¬ 
ής τεχνικών έργων σε τρίτους. 

Κατάρτιση προδιαγραφών τεχνικών έργων και τήρηση 
των διαδικασιών ανάθεσης έργων σε τρίτους {δημοπρα- 
τήσεις, αξιολόγηση προσφορών, εισήγηση σχετικών α¬ 
ποφάσεων, σύνταξη συμβάσεων κλπ). 


Επίβλεψη εκτέλεσης Τεχνικών έργων που εκτελούνται 
είτε με αυτεπιστασία είτε απο τρίτους. 

Τήρηση των διαδικασιών παρακολούθησης και ελέγχου 
εκτέλεσης και παραλαβής τεχνικών έργων απο ποιοτικής 
.ποσοτικής και συμβατικής άποψης. 

Φροντίδα για την παρακολούθηση και τήρηση της Νο¬ 
μοθεσίας που έχει σχέση με τη ανάθεση, παρακολούθη¬ 
ση, εκτέλεση, και παραλαβή μελετών και τεχνικών έργων. 

Εκτέλεση κάθε φύσης σχεδιαστικών εργασιών για τις 
ανάγκες της υπηρεσίας. 

3. Συγκρότηση- προγραμματισμός- παρακολούθηση 
των συνεργείων του Τμήματος. 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του τμήματος περιλαμβάνουν: 

Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

Ετοιμασία του προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κλπ.). 

Ανάλυση του προηγούμενου προγράμματος για τον 
καθορισμό των αναγκών του κάθε συνεργείου σε τεχνικό 
εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ'είδος κλπ. 

Επίβλεψη απο διοικητική και τεχνική άποψη των εργα¬ 
σιών που εκτελούν τα συνεργεία. 

Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (πχ άμεσες επισκευές εγκαταστά¬ 
σεων δημοτικών κτιρίων ή σχολείων). 

Φροντίδα για την στελέχωση και την εκπαίδευση του 
προσωπικού του κάθε συνεργείου. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 

Επίβλεψη εργασιών που εκτελούνται απο συνεργεία 
τρίτων απο τεχνική και χρονική άποψη. 

Μέριμνα για την έγκαιρη προμήθει ατών υλικών των ερ¬ 
γασιών που εκτελεί το κάθε συνεργείο. 

Χειρισμός και φροντίδα για τη συντήρηση κα αξιοποίη¬ 
ση των μηχανημάτων, τεχνικών μέσων και εργαλείων που 
χρησιμοποιεί το Συνεργείο. 

4. Συνεργείο Τεχνικών έργων. 

Επισκευή, συντήρηση έργων οδοποιίας και λοιπών έρ¬ 
γων υποδομής {κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κλπ). 

Επισκευή, συντήρηση έργων διαμόρφωσης υπαιθρίων 
χώρων {πχπεζόδρομοι,πλατείες, παιδικές χαρές, αθλητι¬ 
κοί χώροι κλπ). 

5. Συνεργείο Νεκροταφείου. 

Εκτέλεση εργασιών που περιλαμβάνουν: 

Την συντήρηση, κατασκευή τάφων και την συντήρηση 
της τεχνικής υποδομής και του πρασίνου στους χώρους, 
τα κτίρια και γενικά στις εγκαταστάσεις του νεκροταφείου. 

Την καθαριότητα, ευπρέπεια, διακόσμηση κλπ στους 
χώρους του νεκροταφείου. 

Ταφές / Εκταφές. 

Τη φύλαξη του Νεκροταφείου. 

ΑΡΜΟΔΙΟΤΗΤΕΣ ΤΜΗΜΑΤΟΣ ΠΕΡΙΒΑΛΛΟΝΤΟΣ 
1 .Συνεργείο Ύδρευσης - Αποχέτευσης. 

Φροντίδα καλής λειτουργίας και συντήρησης του συ¬ 
στήματος ύδρευσης / αποχέτευσης. 

Καταμέτρηση της κατανάλωσης νερού και ενημέρωση 
με τα σχετικά στοιχεία της Οικονομικής Υπηρεσίας. 
2.Συνεργείο Καθαριότητας. 

Εκτέλεση εργασιών καθαριότητας των κοινοχρήστων 

χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλάζ, χείμαρροι, πάρκα, κλπ.). 

Εκτέλεση εργασιών αποκομιδής, μεταφοράς και απόρ¬ 
ριψης απορριμμάτων (προερχόμενα απο οικίες, καταστή¬ 
ματα, επιχειρήσεις, κοινόχρηστους χώρους). 

3,Συνεργείο ηλεκτροφωτισμού,σήμανσης οδών. 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν. 

Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοι¬ 
νοχρήστων υπαιθρίων χώρων του Δήμου καθώς και του 
φωτισμού για την ανάδειξη των Δημοτικών κτιρίων, μνη¬ 
μείων και αρχαιολογικών χώρων της περιοχής του Δήμου. 

Την συντήρηση, επισκευή και κατασκευή ηλεκτρολογι- 
κών εγκαταστάσεων σε δημοτικά κτίρια, αντλιοστάσια, υ¬ 
δροθεραπευτήρια κλπ. 

Την επέκταση, συντήρηση και επισκευή της σήμανσης 
και διαγράμμισης οδών για τη ρύθμιση της κυκλοφορίας 
στην περιοχή του Δήμου. 

Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας Οδών και πλατειών, αρίθμισης κτιρίων, παρο¬ 
χής Πληροφοριών σε θέματα του Δήμου στάσεων συ¬ 
γκοινωνιακών μέσων κλπ). 

Τηνταποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και πε¬ 
ζών, 

ΠΡΟΒΛΕΠΟΜΕΝΕΣ ΘΕΣΕΙΣ : 1 (μία) ΠΕ4,1 (μία) ΠΕ3, 
1 (μία) ΤΕ3,1 (μία) ΤΕ5,1 (μία) ΔΕ6,3 (τρεις) ΔΕΙ, 2(δύο) 
ΔΕ29 , 1 (μία) ΔΕ24,1 (μία) ΔΕ5 , 1 (μία) ΔΕ30, 2 (δύο) 
ΔΕ28,3 (τρείς) ΥΕ16,1 (μία) ΤΕ11,2 (δύο) ΔΕ28,4 (τέσ¬ 
σερις) ΔΕ29,5 (πέντε) ΥΕ16, 1 (μία)ΔΕ24,8(οκτώ) ΥΕ16, 
3 (τρεις) ΥΕ16. 

ΚΕΦΑΛΑΙΟ Β’ 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΔΗΜΟΤΩΝ 
ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ 

ΑΡΘΡΟ 7 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό την διοικητική εξυπηρέτηση των δημοτών 
των Δημοτικών Διαμερισμάτων ανατίθεται σε Δημοτικούς 
υπαλλήλους της κατηγορίας ΔΕ, η περιοδική απασχόλη¬ 
σή τους στα Δημοτικά Διαμερίσματα. Η ανάθεση γίνεται 
με απόφαση του Δημάρχου που λαμβάνεται εντός του Ια¬ 
νουάριου κάθε έτους. 

Η απόφαση καθορίζει: 

-Τους συγκεκριμένους υπαλλήλους και τα Δημοτικά 
Διαμερίσματα στα οποία απασχολούνται. 

-Τη συχνότητα απασχόλησής τους σε κάθε διαμέρισμα. 

-Το ωράριο απασχόλησής τους. 

-Τα καθήκοντα τους. 

-Τα τυχόν άλλα ζητήματα. 

Τα καθήκοντα των προηγουμένων Υπαλλήλων που θα 
περιγράφουν στην απόφαση είναι δυνατόν να περιλαμ¬ 
βάνουν τα εξής: 

-Παράδοση και παραλαβή πιστοποιητικών, αιτήσεων, 
βεβαιώσεων, ειδοποιητηρίων και λοιπών εγγράφων. 

-Υποβοήθηση των Δημοτών στην σύνταξη εγγράφων. 

-Οικονομικές δοσοληψίες με Δημότες (εισπράξεις , 
ΠΛηρωμές). 

-Συγκέντρωση αιτημάτων, προτάσεων και παραπόνων. 

-Ενημέρωση και πληροφόρηση των δημοτών. 

-Συνεργασία με αρμόδιους υπάλληλουςτων δημοτικών 
υπηρεσιών και μέριμνα για την έγκαιρη διεκπεραίωση των 
υποθέσεων των Δημοτών. 


-Διοικητική υποστήριξη των Τοπικών Συμβουλίων. 
-Διοικητική υποστήριξη των Νομικών Προσώπωντου Δή¬ 
μου που είναι εγκατεστημένα στο Δημοτικό Διαμέρισμα. 

ΑΡΘΡΟ 8 

ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Στα δημοτικά διαμερίσματα με πληθυσμό άνω των 1000 
κατοίκων είναι δυνατόν να λειτουργούν αποκεντρωμένα 
γραφεία. Η δημιουργία των γραφείων οι αρμοδιότητές 
τους και η στελέχωσή τουςκαθορίζονται με απόφαση 
του Δημάρχου (βλ,και άρθρο 8). 

ΚΕΦΑΛΑΙΟ Γ' 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ. 

ΑΡΘΡΟ 9 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ. 

Ο Προϊστάμενος μιάς διοικητικής ενότητας ευθύνεται 
έναντι του Δήμαρχου για την αποτελεσματική και αποδο 
τική εκτέλεση των λειτουργιών της ενότητας, προγραμ¬ 
ματίζοντας, οργανόνοντας, στελεχώνοντας, συντονίζο¬ 
ντας και ελέγχοντας τις επι μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου που περιλαμβάνονται στα αντί¬ 
στοιχα προγράμματα δράσης. 

Ειδικότερα ο προϊστάμενος: 

Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς σε συνεργασία με την οικονομική υπη¬ 
ρεσία . 

Φροντίζει για την υλοποίησή των κατά περίπτωση απο- 
φάσεωντων ιεραρχικά ανώτερων διοικητικών επιπέδων. 

Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόποώστε να 
υλοποιούνται αποτελεσματικά τα προγράμματα δράσης 
και οι κατά περίπτωση αποφάσεις ή εντολές. 

Εποπτεύει, αξιολογεί και προσανατολίζει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, την βελτίωση των συνθηκών εργα¬ 
σίας και την διατήρηση αρμονικών εργασιακών σχέσεων. 

Μεριμνά για την κατάρτιση του κανονισμού λειτουργίας 
της διοικητικής ενότητας, εισηγείται μεταβολές διατάξε- 
ών του και παρακολουθεί την κανονική εφαρμογή των ε¬ 
γκεκριμένων κανονισμών. 

Προετοιμάζει τους απολογισμούς δράσης και οικονομι¬ 
κούς απολογισμούς, σε συνεγασία με την Οικονομική Υ¬ 
πηρεσία. 

Καταρτίζει μηνιαίους απολογισμούς δράσης και αναφέ¬ 
ρει ιεραρχικά για τις υποθέσεις που εκκρεμούν και τις α- 
ποκκλίσεις απο τον Προγραμματισμό. 

Διατυπώνει εισηγήσεις σχετικές με προτάσεις, εναλλα¬ 
κτικές λύσεις, στόχους, μεθοδολογίες και προγράμματα 
δράσης που αναφέρονται στις λειτουργίες της διοικητι¬ 
κής ενότητας. 

Παραλαμβάνει την αλληλογραφία που σχετίζεται με τις 
αρμοδιότητές της διοικητικής μονάδας του και την διανέ¬ 
μει στις αρμόδιες υπηρεσιακές μονάδες ή υπαλλήλους. 

Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που ε¬ 
ποπτεύει καθώς και των εισηγήσεων τους προς τα ανώτε¬ 
ρα διοικητικά επίπεδα (όλα τα έγγραφα καταστάσεις κλπ 
του Δήμου μονογράφονται απο τον αρμόδιο υπάλληλο). 

Εχει το δικαίωμα τροποποίησης και απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων 
με ενυπόγραφη πάντοτε σημείωσή του στα σχετικά έγγρα- 

φα και παράλληλη υποχρέωση έγκαιρης και αξιολογημέ¬ 
νης ενημέρωσης του ανώτερου ιεραρχικά επιπέδου. 

Εισηγείται συστήματα ενημέρωσης των δημοτών σχετι¬ 
κά με τις προσφερόμενες υπηρεσίες, τα δικαιώματα και 
τις υποχρεώσεις τους έναντι του Δήμου. 

Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
μονάδαςτου. 

Συνεργάζεται με προϊσταμένους άλλων διοικητικών ε- 
νοτήτωντων υπηρεσιών ή θυγατρικώνφορέωντου Δήμου 
ή άλλων διαδημοτικών φορέων για τον συντονισμό κα ι την 
ολοκλήρωση των λειτουργιών της. 

Συνεργάζεται με άλλους φορείς εκτός Δήμου. 
Παρακολουθεί την νομοθεσία, τις εξελίξεις της επιστή¬ 
μης και της τεχνολογίας και πς εξελίξεις στο τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. 

Ενημερώνει το προσωπικό και μεριμνά για την τήρηση 
των νομικών διατάξεων, την εφαρμογή καινοτομιών και 
την προσαρμογή της λειτουργίας της διοικητικής μονά¬ 
δας στις εξελίξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητας της 
δράσης της διοικητικής ενότητας, τη βελτίωση της απόδο¬ 
σης του ανθρώπινου δυναμικού και των τεχνικών μέσων, 
την καλύτερη εξυπηρέτηση του πολίτη κοίτην καλύτερη α¬ 
νταπόκριση της διοικητικής μονάδας στις τοπικές ανάγκες, 

ΑΡΘΡΟ 11 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ. 

11.1 .Συμβούλιο Συντονισμού Υπηρεσιών του Δήμου. 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών, 

Στο Συμβούλιο μετέχουν οι προϊστάμενοι τωντμημάτων 
και ο υπεύθυνος του γραφείου προγραμματισμού. 

Ο τρόπος λειτουργίας του συμβουλίου Συντονισμού κα¬ 
θορίζεται με απόφαση του Δημάρχου. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου καιειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση κοι η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Το Γραφείο Προγραμματισμού υποστηρίζει τη λειτουρ¬ 
γία του συμβουλίου με τεχνική καιεπιστημονική υποστή¬ 
ριξη και φροντίζει σε συνεργασία με τον γραμματέα του 
Συμβουλίου για τον προγραμματισμό της ημερήσιας διά- 
ταξης των συναντήσεων του και την ετοιμασία συνοπτι¬ 
κών πρακτικών. 

Τα κυριότερα θέματα που συζητούνται στο συμβούλιο 
περιλαμβάνουν: 

Τα περιοδικά προγράμματα δράσης και τις δραστηριό¬ 
τητες γενικά των επιμέρους υπηρεσιών του Δήμου. 

Τον συντονισμό των επιμέρους δραστηριοτήτων / ενερ¬ 
γειών των προγραμμάτων δράσης που έχουν ανατεθεί 
στις υπηρεσίες του Δήμου. 

, Τ Π ν πρόοδο των επιμέρους δραστηριοτήτων /ενεργει¬ 
ών των προγραμμάτων δράσης. 

Την επισήμανση προβλημάτων στην πορεία εκτέλεσης 
των προγραμμάτων δράσης και την Λειτουργία των υπη¬ 
ρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

11.2,Ολομέλειες Διοικητικών Μονάδων. 

Στο επίπεδο των τμημάτων ο συντονισμός και η συμμε¬ 
τοχή των υπαλλήλων του Δήμου εξασφαλίζεται με τακτι¬ 


κές συντονιστικές συσκέψεις με αντικείμενο την αλληλο¬ 
ενημέρωση και την επισήμανση και αντιμετώπιση προ¬ 
βλημάτων των σχετικών λειτουργιών, τη βελτίωση της 
ποιότητας των υπηρεσιών κλπ. 

11 ·3.Διατμηματικές ομάδες εργασίας. 

Για τις ανάγκες δραστηριοτήτων που απαιτούν συμμε¬ 
τοχή προσωπικού και απο περισσότερα του ενός τμήμα¬ 
τα, δημιουργούνται ομάδες εργασίας για τις οποίες ορί¬ 
ζονται συντονιστές με απόφαση Δημάρχου. 

11.4.Ολομέλειες του Προσωπικού του Δήμου. 

Το προσωπικό του Δήμου συναντάται σε ολομέλεια σε 
τακτική βάση με τον Δήμαρχο και τη Δημοτική αρχή με α¬ 
ντικείμενο την ενημέρωσή του για την πορεία του Δήμου, 
την ενημέρωση της Δημοτικής αρχής για τις απόψεις του 
προσωπικού και την άμεση αντιμετώπιση προβλημάτων 
και δυσλειτουργιών. 

ΑΡΘΡΟ 12 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ 
ΥΠΗΡΕΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες τωνεπι μέρους υπηρε¬ 
σιών και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των τμημάτων σε Γραφεία, η λειτουρ¬ 
γία αποκεντρωμένων γραφείων σε Δημοτικά Διαμερίσμα¬ 
τα, οι αρμοδιότητες των υπευθύνων γροφείων και οι θέ¬ 
σεις εργασίας κάθε γραφείου, η ανάθεση καθηκόντων και 
οι περιγραφές καθηκόντων και των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας 
που συντάσσονται με απόφαση του Δημάρχου μετά απο 
εισήγηση των αρμοδίων προϊσταμένων. 

ΚΕΦΑΛΑΙΟ Λ’ 

ΟΡΓΑΝΙΚΕΣ ΘΕΣΕΙΣ 

ΑΡΘΡΟ 13 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι υπάλληλοι των κατηγοριών ΠΕ, ΤΕ καιΔΕ κατατάσ¬ 
σονται στους βαθμούς Δ (εισαγωγικός), Γ, Β, και Α (κατα¬ 
ληκτικός). 

Οι υπάλληλοι της κατηγορίας ΥΕ κατατάσσονται στους 
Βαθμούς ^(εισαγωγικός), Δ, Γ, Β(καταληκτικός). 

Τα προσόντα του διορισμού του προσωπικού στις ορ¬ 
γανικές θέσεις περιγράφονται στο ΠΔ 37α/1987 και το ΠΔ 
22/1990 όπως ισχύουν κάθε φορά. 

Οι θέσεις που προβλέπονται ανα κατηγορία και κλάδο 
είναι; 

ΥΠΟΛΟΓΙΣΜΟΣ ΑΝΩΤΑΤΟΥ ΑΡΙΘΜΟΥ 
ΝΕΩΝ ΟΡΓΑΝΙΚΩΝ ΘΕΣΕΩΝ 

ΤΑΚΤΙΚΑ ΕΣΟΔΑ 1996 560.744.485 

ΤΑΚΤΙΚΑ ΕΣΟΔΑ 1997 620.250 587 

ΜΕΣΟΣ ΟΡΟΣ ΤΑΚΤΙΚΩΝ ΕΣΟΔΩΝ 1996 1997 

1.180.995.072/2 = 590.497.536 

50% ΤΟΥ ΜΕΡΟΥΣ ΤΑΚΤΙΚΩΝ ΕΣΟΔΩΝ 96-97 

590.497.536/2 = 295.248.766 

ΑΝΩΤΑΤΟΣ ΑΡΙΘΜΟΣ ΝΕΩΝ ΟΡΓΑΝΙΚΩΝ ΘΕΣΕΩΝ 
295.248.768 / 5.000.000 = 59 
ΥΠΑΡΧΟΥΣΕΣ ΟΡΓΑΝΙΚΕΣ ΘΕΣΕΙΣ 24 

ΥΠΑΡΧΟΝ ΠΡΟΣΩΠΙΚΟ 32 

ΕΦΗΜΕΡΙΣ ΤΗΣ ΚΎΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
ΚΛΑΔΟΣ ΚΑΤΗΓΟΡΙΑ 

ΠΕΙ ΔΙΟΙΚΗΤΙΚΟΝ 2 

ΠΕ3 ΠΟΛΙΤΙΚΩΝ ΜΗΧΑΝΙΚΩΝ 1 

ΠΕ4 ΑΡΧΙΤΕΚΤΟΝΩΝ ΜΗΧΑΝΙΚΩΝ 1 

ΠΕ5 ΜΗΧΑΝΟΛ-ΗΛΕΚΤΡΟΛ.ΜΗΧΑΝ1ΚΩΝ 1 

ΠΕ9 ΓΕΩΠΟΝΩΝ 1 

ΣΥΝΟΛΟ 6 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΚΑΤΗΓΟΡΙΑ 

ΤΕ3 ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 1 

ΤΕ5 ΤΕΧΝΟΛΟΓΩΝ ΤΟΠΟΓΡΑΦΩΝ ΜΗΧΑΝΙΚΩΝ 1 

ΤΕ11 ΕΠΟΠΤΩΝ ΔΗΜΟΣΙΑΣ ΥΓΕΙΑΣ 1 

ΤΕ17 ΔΙΟΙΚΗΤΙΚΩΝ-ΛΟΓΙΣΤΩΝ 2 

ΤΕ19 ΠΛΗΡΟΦΟΡ.Α.ΠΛΗΡΟΦΟΡΙΚΗΣ. 

Β.ΗΛΕΚΤΡΟΝΙΚΩΝ ΥΠΟΛΟΓΙΣΤΙΚΩΝ 
ΣΥΣΤΗΜΑΤΩΝ 1 

ΣΥΝΟΛΟ 6 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


ΚΛΑΔΟΣ ΚΑΤΗΓΟΡΙΑ 

ΔΕΙ ΔΙΟΙΚΗΤΙΚΩΝ 18 

ΔΕ5 ΔΟΜΙΚΩΝ ΕΡΓΩΝ 1 

ΔΕ6 ΣΧΕΔΙΑΣΤΩΝ 1 

ΔΕ23 ΕΙΔΙΚΟΥ ΠΡΟΣΩΠΙΚΟΥ 

{ΔΗΜΟΤΙΚΗ ΑΣΤΥΝΟΜΙΑ) 3 

ΔΕ24 ΗΛΕΚΤΡΟΛΟΓΩΝ 2 

ΔΕ2Θ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 4 
ΔΕ29 ΟΔΗΓΩΝ ΑΥΤΟΚΙΝΗΤΩΝ 6 

ΔΕ30 ΤΕΧΝΙΤΩΝ 1 

ΔΕ38 ΠΡΟΣΩΠΙΚΟΥ Η/ΥΑ.ΠΡΟΓΡΑΜ. Η/Υ 
Β.ΑΥΤΟΜΑΤ. Η/Υ Γ.ΧΕΙΡΙΣΤΩΝ Η/Ύ Δ. 
ΧΕΙΡΙΣΤΩΝ ΔΙΑΤΡΗΤΙΚΏΝ ΜΗΧΑΝΩΝ 1 
ΣΥΝΟΛΟ 37 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΚΑΤΗΓΟΡΙΑ 

ΥΕ16 ΕΡΓΑΤΩΝ ΚΑΘΑΡΙΟΤΗΤΑΣ 19 
ΣΥΝΟΛΟ 19 


ΘΕΣΕΙΣ ΥΠΑΛΛΗΛΩΝ ΠΕΡΙΟΡΙΣΜΕΝΗΣ ΔΙΑΒΑΘΜΙΣΗΣ 
{Β’ ΜΕΡΟΥΣ ΤΟΥ 1188/1981) 

ΚΛΑΔΟΣ ΚΑΤΗΓΟΡΙΑ 

ΔΕΙ ΓΡΑΜΜΑΤΕΙΣ 1 

ΣΥΝΟΛΟ 1 


ΑΡΘΡΟ 14 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΥΜΒΑΣΗ 
ΔΗΜΟΣΙΟΥ ΔΙΚΑΙΟΥ 


Οι προηγούμενες θέσεις κενούμενες με οποιονδήποτε 
τρόπο καταργούνται. 

ΑΡΘΡΟ 16 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται απο τους εξής κλάδους. 

Στο Τμήμα Διοικητικών και Οικονομικών υπηρεσιών 
προίσταται μόνιμος υπάλληλος του κλάδου ΠΕΙ και ελ¬ 
λείψει αυτού του κλάδου ΤΕ7 και ελλέιψει αυτού του κλά¬ 
δου ΔΕΙ. 

Στα Τμήματα Τεχνικών υπηρεσιών και Περιβάλλοντος 
προίσταται μόνιμος υπάλληλος του κλάδου ΠΕ3 και ελ¬ 
λείψει αυτού του κλάδου ΤΕ3 
Τον προϊστάμενο Τμήματος που απουσιάζει ή κωλύο¬ 
νται αναπληρώνει στα καθήκοντα του ο ανώτερος κατά 
βαθμό υπάλληλος και ο αρχαιότερος που υπηρετεί στην 
ίδια οργανωτική μονάδα και εφόσον ο κλάδος στον οποίο 
προορίζεται για κατάληψη θέσεων προϊσταμένων. 

ΑΡΘΡΟ 17 

ΠΡΟΣΩΠΙΚΟ ΕΠΟΧΙΑΚΩΝ ΚΛΠ ΑΝΑΓΚΩΝ 
Συνιστώνται (20) είκοσι θέσεις με σχέση εργασίας ιδιω¬ 
τικού δικαίου ορισμένου χρόνου, κλάδου ΥΕ16- εργατών 
καθαριότητας για την αντιμετώπιση εποχιακών ή άλλων 
περιοδικών και πρόσκαιρων αναγκών (Ν.2503/97, Αρθρο 
18παρ.12). 

ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ ΔΙΑ- 
ΒΑΘΜΙΣΗΣ(Β'Μέρους του Ν. 1188/81). 

Κλάδος θέσεις 

ΔΕΙ Γραμματείς 2(δύο) 

Σύνολο 2(δύο) 

ΑΡΘΡΟ 18 
ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη ισχύος του παρόντος Οργανισμού, 
οι υπηρετούντες Υπάλληλοι, κατατάσσονται στις αντί¬ 
στοιχες θέσεις των σχετικών κλάδων. 

β) Η κατανομή του προσωπικού στις επιμέρους διοικη¬ 
τικές μονάδες γίνεται με απόφαση του Δημάρχου, μετά α- 
πο σχετική εισήγηση των προϊσταμένων και του Συμβου¬ 
λίου Συντονισμού, λαμβάνοντας υπόψη ας λειτουργικές 
ανάγκες των μονάδων, τα προσόντα, την πείρα και τις ει¬ 
δικές γνώσεις των υπαλλήλων. 

γ) Η ισχύς του παρόντος Οργανισμού αρχίζει απο την 
δημοσίευσή του στην Εφημερίδατης Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 


ΚΛΑΔΟΣ ΚΑΤΗΓΟΡΙΑ 

ΔΕ14 ΕΛΕΓΚΤΩΝ ΕΣΟΔΩΝ - ΕΞΟΔΩΝ 2 

ΔΕ 15 ΕΙΣΠΡΑΚΤΟΡΩΝ 2 

ΣΥΝΟΛΟ 4 

Οι προηγούμενες θέσεις κενούμενες με οποιονδήποτε 
τρόπο καταργούνται 

ΑΡΘΡΟ 15 

ΠΡΟΣΩΡΙΝΕΣ ΘΕΣΕΙΣ ΜΕΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ 

ΚΛΑΔΟΣ ΚΑΤΗΓΟΡΙΑ 

ΔΕΙ ΔΙΟΙΚΗΤΙΚΟΣ 1 

ΥΕ16 ΕΡΓΑΤΩΝ ΚΑΘΑΡΙΟΤΗΤΑΣ 4 

ΔΕ ΑΠΟΘΗΚΑΡΙΟΣ 1 

ΔΕ ΣΥΝΤΗΡΗΤΉΣΔΗΜΟΤ. ΚΑΤΑΣΤΗΜΑΤΟΣ 1 

ΣΥΝΟΛΟ 7 


Απο τις διατάξεις της απόφασης αυτής προκαλείται δα¬ 
πάνη ύψους 189.300.000 δρχ για το προσωπικό που υπη¬ 
ρετεί σήμερα στο Δήμο & δρχ 10.000.000 για το εποχιακό 
προσωπικό που πρόκειται να προσληφθεί το έτος 1999 
καθώς και 3.600.000 δρχ για πρόσληψη μόνιμου προσω¬ 
πικού το οποίο πρόκειται να προληφθεί το τελευταίο τρί¬ 
μηνο του τρέχοντος έτους. 

Οι πιστώσεις αυτές θα προβλεφθούν στον συντασσό- 
μενο προϋπολογισμό οικονομικού έτους 1999 και θα κα- 
τανεμηθούν στους αντίστοιχους κωδικούς αριθμούς, θα 
αναπροσαρμόζονται δε αναλόγως για τα επόμενα έτη. 

Σάμος, 21 Ιουνίου 1999 

Με εντολή Γενικού Γραμματέα Περιφέρειας 
Η Δ'τριαΤοπ. Αυτ/σης και Διοικ/σης Νομού Σάμου κ.α.α. 

ΣΤΕΛΛΑ ΣΑΡΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


